
	[bookmark: nev]MIKLÓS ZITA
Építészmérnöki
Osztatlan, 5. félév
Budapesti Műszaki és Gazdaságtudományi Egyetem
Építészmérnöki Kar
	TROMBITÁS DÓRA
Építészmérnöki
Osztatlan, 5. félév
Budapesti Műszaki és Gazdaságtudományi Egyetem
Építészmérnöki Kar


Témavezetők:
	Dr. Pluzsik Anikó
egy. adjunktus BME, BME ÉSZK

	Dr. Kollár László
egyetemi tanár, BME, BME ÉSZK




Gerendák lehajlása: hibás-e a szilárdságtanon tanult összefüggés?

A dolgozatunk célja, hogy megállapítsuk, hibás-e a szilárdságtanból a gerendák lehajlásával kapcsolatban tanult összefüggés, vannak-e alkalmazási határai és mik azok.
Az előadáson tanult Bernoulli-elven alapuló rúdelmélet, valamint az ezen túlmutató, a nyírási deformációt is figyelembevevő Timoschenko eljárás alapján felírtuk a lehajlás függvényét egy konkrét acél gerendának. Az eredmények alapján a két számítási módot összevetettük és Saint-Venant-féle eljárással megállapítottuk melyik módszer meddig használható a túlzottan nagymértékű tévedés nélkül. A két eljárást nem csak használjuk, hanem levezetjük a szilárdságtanban tanultakból kiindulva.
Majd ugyanezen, két végén befogott gerendán még három másik számítási módszert is alkalmaztunk. Véges elem módszert ANSYS program használatával, vastag héjalású szendvics gerendák számításánál alkalmazott Allen-féle közelítő eljárást, és egy valósághoz és ANSYS lehajláshoz közeli eredményt adó képletet. Az eljárásokat bemutatjuk a használatuk mellett. Az eredmények összevetését az alapadatok módosításával tettük meg. Megvizsgáljuk, hogy a hosszúság, a gerenda anyagjellemzőinek valamint a keresztmetszet arányainak megváltoztatásával hogyan módosul az eredmények közötti eltérés.


Eredményeinkből következtetéseket vonunk le, meddig elegendő az egyszerűbb módszert használni, és mikor kell már a szendvics elméletet, vagy az ANSYS-t alkalmazni. Ezáltal a valósághoz közeli eredményt kapunk, és nem csak a számításainkban maradunk a használati határállapoton belül, ami építészetileg kiemelkedően fontos, közérzet, esztétika és tartósság szempontjából.

